Ihesus Marya, geben ist uff 7 tag mertzen 1442
Mîn willig undertenig dienst all zitt vor an. Wiss, lieber mîn vatter,
das ich dir uff hutt geschryben han by Langenet. Also wiss, das uff hinacht
komen ist Petter Brûgler und Burkartt Mûflinger. Also koement dye
andren uff en frytag. Und du solt nût lassen, du koemest uff hut morn,
so du iemer erst magst, und des las, wand Burkart wil die rechnung
von dem harnesch nemen gegen dir und Schlecher. Und moechtyst du
uff mittag hye sin, das wer gar guͦt, ob denacht dye rechnung
raecht geschechen, wand disser gesell von Fruttingen meint umb dye
6 hye ze sin. So woeltt oͧch Peter und Burkart vor han uff
en frytag fruͤ mitt den geleitzlutten ze rechnen, und ouch sust
dar umb so kum har ab, das du uff morn zittlich hye sygest. Gott sy
mit dir. Ich han dissem botten empholen, das er den bryeff Hattinger Hensly
geb, das er dir dester e werd. Er meint, zittlich da oben ze sin.
P S
Item tuͦ mir die stiffel und mantel und sporn bringen.
Item mer, so wiss, das ich zu ratt bin worden mitt dinem swer
das sîn son Siymon har uff rîttett mitt dissem bryeff umb des
willen, das er oͧch morn mitt dir har ab ritt, wand du 5 tag
underwegen muͦst sîn. So belibt der knecht da oben etc.
Du v'stast den sin wol etc.